CELEX: 32018D1109(02)
Language: et
Date: 2018-11-05 00:00:00
Title: Komisjoni otsus, 5. november 2018, REFITi platvormi sidusrühmade rühma liikme asendamise kohta

9.11.2018   
               
               
                  ET
               
               
                  Euroopa Liidu Teataja
               
               
                  C 403/8
               
            
         KOMISJONI OTSUS,
         5. november 2018,
         REFITi platvormi sidusrühmade rühma liikme asendamise kohta
         (2018/C 403/05)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse komisjoni 19. mai 2015. aasta otsust C(2015) 3261 (final), millega luuakse REFITi platvorm, eriti selle artiklit 4,
         ning arvestades järgmist:
         
                     (1)
                  
                  
                     Komisjoni otsuses C(2015) 3261 (final), millega luuakse REFITi platvorm (edaspidi „platvorm“), on artikliga 4 ette nähtud, et platvorm koosneb „valitsuste rühmast“ ja „sidusrühmade rühmast“ ning et viimane koosneb kuni 20 eksperdist, kellest kaks esindavad Euroopa Majandus- ja Sotsiaalkomiteed ning Regioonide Komiteed, ülejäänud eksperdid aga ettevõtteid, sh VKEsid, sotsiaalpartnereid ja kodanikuühiskonna organisatsioone, kellel on otsene kogemus liidu õigusaktide kohaldamise valdkonnas. Sidusrühmade rühma eksperdid nimetatakse ametisse isiklike võimete alusel või ühiseid huve jagavate sidusrühmade esindajatena.
                  
               
                     (2)
                  
                  
                     Otsuse artikli 4 lõike 4 kohaselt nimetab komisjon komisjoni esimese asepresidendi ettepanekul ametisse sidusrühmade rühma liikmed, kes on valitud kandideerimiskutsele vastanud taotlejate seast, kellel on otsene liidu õigusaktide kohaldamise kogemus. Ametisse nimetamine peaks võimalikult suures ulatuses tagama liidu eri sektorite, huvide ja piirkondade esindatuse ning soolise tasakaalu. Otsuse artikli 4 lõike 5 kohaselt nimetatakse liikmed ametisse kuni 31. oktoobrini 2019. Otsuse artikli 4 lõike 6 kohaselt võib ametist lahkuva liikme asemele nimetada tema ülejäänud ametiajaks asendaja.
                  
               
                     (3)
                  
                  
                     Komisjoni 16. detsembri 2015. aasta otsuses C(2015) 9063 (final) REFITi platvormi sidusrühmade rühma liikmete ametisse nimetamise kohta (1) on sätestatud, et kui mõni sidusrühmade rühma liige lahkub platvormi tegevusaja jooksul ametist, võib esimene asepresident nimetada ametisse tema asendaja sidusrühmade rühma liikmeks saamise kutsele vastanud kandidaatide esialgsest nimekirjast.
                  
               
                     (4)
                  
                  
                     Michael Van Straalen astus 28. mail 2018 sidusrühmade rühma liikme kohalt tagasi.
                  
               
                     (5)
                  
                  
                     Frantisek Doktor on sidusrühmade rühma liikmeks saamise kutsele vastanud kandidaatide esialgses nimekirjas,
                  
               ON TEINUD JÄRGMISE OTSUSE:
         
            Ainus artikkel
            Frantisek Doktor nimetatakse Michael Van Straaleni asemel REFITi platvormi sidusrühmade rühma liikmeks kuni 31. oktoobrini 2019.
         
         
            Brüssel, 5. november 2018
            
               
                  Komisjoni nimel
               
               
                  asepresident
               
               Frans TIMMERMANS
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            LISA
            
                        Nimi
                     
                     
                        Kodakondsus
                     
                     
                        Teatava poliitikavaldkonna sidusrühmade ühiste huvide esindaja
                     
                     
                        Praegune tööandja
                     
                  
                        Frantisek Doktor
                     
                     
                        Slovakkia
                     
                     
                        JAH
                     
                     
                        ViaEuropa Competence Centre s.r.o